CELEX: 32021D1991
Language: et
Date: 2021-11-15 00:00:00
Title: Nõukogu otsus (ÜVJP) 2021/1991, 15. november 2021, millega muudetakse otsust (ÜVJP) 2020/1465, mis käsitleb Euroopa Liidu meedet ÜRO kontrolli- ja inspekteerimismehhanismi toetamiseks Jeemenis (UNVIM)

16.11.2021   
               
               
                  ET
               
               
                  Euroopa Liidu Teataja
               
               
                  L 405/12
               
            
         NÕUKOGU OTSUS (ÜVJP) 2021/1991,
         15. november 2021,
         millega muudetakse otsust (ÜVJP) 2020/1465, mis käsitleb Euroopa Liidu meedet ÜRO kontrolli- ja inspekteerimismehhanismi toetamiseks Jeemenis (UNVIM)
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. septembril 2018 ÜRO kontrolli- ja inspekteerimismehhanismi (UNVIM) taotlusel vastu otsuse (ÜVJP) 2018/1249 (1) Euroopa Liidu meetme kohta UNVIMi toetamiseks.
                  
               
                     (2)
                  
                  
                     12. oktoobril 2020 võttis nõukogu UNVIMi taotlusel vastu otsuse (ÜVJP) 2020/1465 (2) ning uuendas 12 kuu võrra ELi toetust UNVIMile.
                  
               
                     (3)
                  
                  
                     ÜRO Julgeolekunõukogu resolutsiooniga 2586 (2021) pikendati Al-Hudaydah’ kokkuleppe ÜRO toetusmissiooni (UNMHA) volitusi, et toetada Jeemeni konflikti osapoolte poolt 13. detsembril 2018 sõlmitud Stockholmi kokkuleppes esitatud Al-Hudaydah’ linna ning Al-Hudaydah’, Saleefi ja Ras Issa sadamaid käsitleva kokkuleppe rakendamist, mis on heaks kiidetud ÜRO Julgeolekunõukogu resolutsiooniga 2451 (2018) ja kinnitatud ÜRO Julgeolekunõukogu resolutsiooniga 2452 (2019).
                  
               
                     (4)
                  
                  
                     UNVIM taotles liidult täiendavat toetust üheks aastaks, mis kujutab endast vastavalt otsusele (ÜVJP) 2020/1465 antava rahalise toetuse kasutamise perioodi pikendamist kuni 28. veebruarini 2022 ning täiendavat rahalist toetust perioodiks 1. märts 2022 kuni 30. september 2022.
                  
               
                     (5)
                  
                  
                     Oma volituste täitmiseks on UNVIM siirdud Jeemeni naaberriikidesse, eelkõige Djiboutisse ja Saudi Araabiasse.
                  
               
                     (6)
                  
                  
                     Liit peaks uuendama oma toetust UNVIMile üheks aastaks ja kohandama oma toetust selle volituste elluviimiseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2020/1465 muudetakse järgmiselt:
            
                        1)
                     
                     
                        artikli 1 lõiget 3 muudetakse järgmiselt:
                        
                                    a)
                                 
                                 
                                    esimene lõik asendatakse järgmisega:
                                    
                                       „3.   Liit toetab käesoleva otsusega ÜRO peasekretäri Jeemeni erisaadiku bürood ning UNMHAt UNVIMi töötajate siirmisel Al-Hudaydah’, Saleefi ja Ras Issa sadamatesse ning muudesse asukohtadesse Jeemeni naaberriikides, kui see on vajalik kõnealuse mehhanismi rakendamiseks. Selleks annab liit panuse UNVIMi tugevdamisega seonduvate kulude katmisse ning aitab seeläbi reageerida Jeemeni elanikkonna vajadustele osana laiemast humanitaarstrateegiast.“;
                                    
                                 
                              
                                    b)
                                 
                                 
                                    teine lõik jäetakse välja;
                                 
                              
                  
                        2)
                     
                     
                        artikli 3 lõige 1 asendatakse järgmisega:
                        
                           „1.   Artiklis 1 osutatud projekti rakendamise lähtesumma ajavahemikuks 1. oktoober 2020 kuni 28. veebruar 2022 on 2 059 838 eurot ja ajavahemikuks 1. märts 2022 kuni 30. september 20222 200 000 eurot. Nõukogu vaatab nimetatud lähtesumma läbi 1. märtsiks 2022, toetudes muu hulgas kasutamise määrale ja komisjoni läbi viidud vajaduste hindamisele.“;
                        
                     
                  
                        3)
                     
                     
                        artikli 5 viimane lause asendatakse järgmisega:
                        „See kaotab kehtivuse 30. septembril 2022.“;
                     
                  
                        4)
                     
                     
                        lisa jäetakse välja.
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. oktoobrist 2021.
         
         
            Brüssel, 15. november 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 18. septembri 2018. aasta otsus (ÜVJP) 2018/1249 Euroopa Liidu meetme kohta ÜRO kontrolli- ja inspekteerimismehhanismi toetamiseks Jeemenis (ELT L 235, 19.9.2018, lk 14).
         
            (2)  Nõukogu 12. oktoobri 2020. aasta otsus (ÜVJP) 2020/1465, mis käsitleb Euroopa Liidu meedet ÜRO kontrolli- ja inspekteerimismehhanismi toetamiseks Jeemenis (ELT L 335, 13.10.2020, lk 13).